E VERSIONE ALBERTI M. 46; 
C A P. II. 
De impedimentis generationis, quae sunt ex parte viri 
coeuntis aut ex parte inconuenientiae duorum spermatum, 
viri videlicet et mulieris. 
( Cap. IV, 2 .) Accidit autem aliquando viro et mulieri 
vtentibus coitu non generare, nullo praedictorum impe¬ 
dimentorum existente in muliere: et loquimur hoc modo 
quo humor emissus a muliere sperma vocatur improprie : 
et tunc oportet quaerere signa sterilitatis, per quae scia¬ 
tur, vtruin causa sterilitatis sit in viro vel non. (Cap. V.) 
Signum autem non esse in viro causam priuationis conce¬ 
ptus, est quando cum coit vir cum aliis mulieribus et con¬ 
cipiunt ex ipso: et tunc causa impedimenti neque est in 
viro secundum se, neque in muliere, sed quia spermata 
insimul non conueniunt in vnum locum et in eodem tem¬ 
pore proiecta. Notum enim est, quod ad conceptum ne¬ 
cessarium est, quod spermata ambo conueniant ad locum 
vnum et eundem et in eodem tempore proiecta. Viro enim 
in coitu spermatico proiiciente quasi in principio coitus, et 
muliere proiiciente tarde quasi in fine coitus eiusdem, im¬ 
peditur impraegnatio. Quando enim vnum spermatum se¬ 
paratum est ab alio, accidit tunc impraegnationem impe¬ 
diri tam diu, quousque per aliquem coitum coniungantur 
ambo spermata. Idem autem genus impedimenti est, quan¬ 
do mulier in coitus principio est in libidinis desiderio et 
statim emittit sperma: vir autem non tantum desiderat, et 
ideo diu postea sperma emittit. Saepius tamen accidit^ 
quod mulieres propter complexionalem frigiditatem tar¬ 
dius emittunt, postquam diu coitus durauit: et ideo, si 
vir tunc etiam est aut forte dolens aut frigidae complexio¬ 
nis ,, et ideo tarde postquam diu coierit emittens, horum 
spermata frequenter conueniunt et perficiunt impraegna¬ 
tionem. (Cap. III, 5.) Amplius autem mulieribus aliquando 
incipientibus somniare coitum viri, et viris postea secum 
in vigilia coeuntibus, accidit sanas esso, vt superius dixi- 
Gg 2 
